LIETUVOS RESPUBLIKOS ENERGETIKOS MINISTRAS

įsakymas
DĖL LIETUVOS RESPUBLIKOS ENERGETIKOS MINISTRO 2014 m. gruodžio 30 d. įsakymo Nr. 1-329 „DĖL atsinaujinančių išteklių energijos gamybos įrenginius montuojančių specialistų rengimo atestacijAI“ PAKEITIMO

2018 m. gruodžio 21 d. Nr. 1-357

Vilnius

1. P a k e i č i u Lietuvos Respublikos energetikos ministro 2014 m. gruodžio 30 d. įsakymą Nr. 1-329 „Dėl Atsinaujinančių išteklių energijos gamybos įrenginius montuojančių specialistų rengimo atestacijai“ ir jį išdėstau nauja redakcija (Atsinaujinančių išteklių energijos gamybos įrenginius montuojančių specialistų rengimo atestacijai tvarkos aprašas nauja redakcija nedėstomas):

„LIETUVOS RESPUBLIKOS ENERGETIKOS MINISTRAS

ĮSAKYMAS

DĖL ATSINAUJINANČIŲ IŠTEKLIŲ ENERGIJOS GAMYBOS ĮRENGINIUS MONTUOJANČIŲ SPECIALISTŲ RENGIMO ATESTACIJAI TVARKOS APRAŠO PATVIRTINIMO

Vadovaudamasis Lietuvos Respublikos energetikos įstatymo 131 straipsnio 1 dalies 6 punktu, Lietuvos Respublikos atsinaujinančių išteklių energetikos įstatymo 5 straipsnio 2 dalies 15 punktu ir 45 straipsniu, Lietuvos Respublikos Vyriausybės 2011 m. spalio 19 d. nutarimo Nr. 1217 „Dėl įgaliojimų suteikimo įgyvendinant Lietuvos Respublikos atsinaujinančių išteklių energetikos įstatymą“ 1.13 papunkčiu, įgyvendindamas 2009 m. balandžio 23 d. Europos Parlamento ir Tarybos direktyvos 2009/28/EB dėl skatinimo naudoti atsinaujinančių išteklių energiją, iš dalies keičiančios bei vėliau panaikinančios Direktyvas 2001/77/EB ir 2003/30/EB (OL 2009 L 140, p. 16), 14 straipsnio 3 ir 4 dalių reikalavimus bei atsižvelgdamas į Energetikos objektus, įrenginius statančių ir eksploatuojančių darbuotojų atestavimo tvarkos aprašo, patvirtinto Lietuvos Respublikos energetikos ministro 2012 m. lapkričio 7 d. įsakymu Nr. 1-220 „Dėl Energetikos objektus, įrenginius statančių ir eksploatuojančių darbuotojų atestavimo tvarkos aprašo patvirtinimo“, 191 punkto nuostatas,

tvirtinu Atsinaujinančių išteklių energijos gamybos įrenginius montuojančių specialistų rengimo atestacijai tvarkos aprašą (pridedama).“

2. P a k e i č i u nurodytu įsakymu patvirtintą Atsinaujinančių išteklių energijos gamybos įrenginius montuojančių specialistų rengimo atestacijai tvarkos aprašą:

2.1. Pakeičiu 2.4 papunktį ir jį išdėstau taip:

„2.4. viešajai įstaigai Lietuvos energetikos agentūrai (toliau – Agentūra).“

2.2. Pakeičiu II skyriaus pavadinimą ir jį išdėstau taip:

„II SKYRIUS

AGENTŪROS ir Montuotojų rengimo įstaigOS pagrindinės FUNKCIJOS IR ATSAKOMYBĖ“.

2.3. Pakeičiu 6 punkto pirmąją pastraipą ir ją išdėstau taip:

„6. Pagrindinės Agentūros funkcijos:“.

2.4. Pakeičiu 7 punktą ir jį išdėstau taip:

„7. Agentūra atsako už tinkamą montuotojų rengimo atestacijai proceso administravimą.“

2.5. Pakeičiu 8.4 papunktį ir jį išdėstau taip:

„8.4. teikia informaciją Agentūrai apie numatomus rengti mokymo kursus ir kvalifikacijos kėlimo kursus. Raštišku Agentūros prašymu teikia informaciją ir kitais montuotojų rengimo atestacijai klausimais.“

2.6. Pakeičiu 9 punktą ir jį išdėstau taip:

„9. Montuotojų rengimo įstaiga atsako už tinkamą montuotojų rengimą atestacijai ir Agentūrai teikiamą informaciją.“

2.7. Pakeičiu 13 punktą ir jį išdėstau taip:

„13. Agentūrai vertinant iš Lietuvos Respublikos energetikos ministerijos gautus prašymus suteikti teisę rengti montuotojus atestacijai, gali būti kreipiamasi į mokslo institucijas, atsinaujinančių išteklių energijos gamybos įrenginių gamintojus ir tiekėjus, atsinaujinančių išteklių energijos asociacijas ar kitus kompetentingus asmenis dėl Tvarkos aprašo 2.2 papunktyje nurodytų įmonių, įstaigų ir organizacijų atitikties Tvarkos aprašo reikalavimams nustatymo.“

2.8. Pakeičiu 14 punktą ir jį išdėstau taip:

„14. Agentūra, raštu susiderinusi su Tvarkos aprašo 2.2 papunktyje nurodytų įmonių, įstaigų ir organizacijų administracijomis, turi teisę vietoje įvertinti turimas mokymo patalpas, technines bei kitas mokymo priemones, reikalingas pasirinktiems mokymo kursams organizuoti.“

2.9. Pakeičiu 15 punktą ir jį išdėstau taip:

„15. Agentūrai nustačius Tvarkos aprašo 2.2 papunktyje nurodytos įmonės, įstaigos ar organizacijos atitiktį Tvarkos aprašo reikalavimams ir pateikus Tvarkos aprašo 6.3 papunktyje nurodytą pasiūlymą, Lietuvos Respublikos energetikos ministras įsakymu suteikia jai penkerių metų laikotarpiui teisę rengti montuotojus atestacijai. Tolimesniam laikotarpiui ši montuotojų rengimo įstaiga gali vėl siekti įgyti teisę Tvarkos apraše nustatyta tvarka rengti montuotojus atestacijai.“

2.10. Pakeičiu 16 punktą ir jį išdėstau taip:

„16. Jei Tvarkos aprašo 15 punkte nurodyta montuotojų rengimo įstaiga:

16.1. per kalendorinius metus nesurengia nei vienų mokymo kursų, apie tai ji nurodydama priežastis iki einamųjų metų gruodžio 31 d. privalo raštu pranešti Agentūrai;

16.2. iš eilės dvejus kalendorinius metus mokymų kursų nesurengia, gali būti svarstomas klausimas dėl suteiktos jai teisės rengti montuotojus atestacijai panaikinimo;

16.3. nusprendžia neberengti montuotojų atestacijai, apie tai ji ne vėliau nei per penkias darbo dienas nuo sprendimo priėmimo privalo raštu pranešti Agentūrai.“

2.11. Pakeičiu 20 punktą ir jį išdėstau taip:

„20. Montuotojų egzaminų komisijos pirmininkas yra Agentūros atstovas. Kitus egzaminų komisijos narius savo nuožiūra skiria montuotojų rengimo įstaiga.“

2.12. Pakeičiu 22.1 papunktį ir jį išdėstau taip:

„22.1. skelbiama montuotojų rengimo įstaigų ir Agentūros interneto svetainėse;“.

3. N u s t a t a u , kad:

3.1. iki šio įsakymo įsigaliojimo Valstybinės energetikos inspekcijos prie Energetikos ministerijos nebaigtus vertinti prašymus suteikti teisę rengti montuotojus atestacijai vertina viešoji įstaiga Lietuvos energetikos agentūra.

3.2. šis įsakymas įsigalioja 2019 m. sausio 1 d.

Energetikos ministras	Žygimantas Vaičiūnas